
Kinnistu võõrandamine suulisel avalikul enampakkumisel 
(Joala 22, Narva linn)
1. Asjaolud ja menetluse käik

Narva Linnavalitsuse Arhitektuuri- ja Linnaplaneerimise Ameti (registrikood 75029820) bilansis on kinnistu asukohaga Joala tn 22, Narva linn, Tartu Maakohtu kinnistusosakonna registriosa nr 3602909, katastritunnus 51105:004:0069, pindala 4026 m2, maa sihtotstarve: ühiskondlike ehitiste maa 100%, detailplaneeringut kehtestatud ei ole. Maa-ameti kaardiserveri kitsenduste kaardirakenduse andmetel ulatuvad kinnistule ühisveevärgi ja kanalisatsiooni torustiku, surveseadmete, elektripaigaldise ning kinnismälestiste kaitsevööndid. Kinnistu on hoonestatud, selle oluliseks osaks on ühiskondlik ehitis – hooldekodu (ehitisregistri kood 118009090). 
Vastavalt AS Pindi Kinnisvara eksperthinnangule on kinnistu turuväärtus 11.11.2015.a seisuga 160 000 (ükssada kuuskümmend tuhat) eurot.
Linnavara (kinnistu asukohaga Joala 22, Narva linn) võõrandamise küsimust arutati Narva Linnavalitsuse linnavarakomisjoni koosolekul 18.11.2015.a (protokoll nr 13), kus otsustati soovitada võõrandada suulisel avalikul enampakkumisel Narva Linnavalitsuse Arhitektuuri- ja Linnaplaneerimise Ameti (registrikood 75029820) bilansis olev kinnistu asukohaga Joala 22, Narva linn, Tartu Maakohtu kinnistusosakonna registriosa nr 3602909, katastritunnus 51105:004:0069, pindala 4026 m2, maa sihtotstarve: ühiskondlike ehitiste maa 100%, bilansiline maksumus 32 058,72 (kolmkümmend kaks tuhat viiskümmend kaheksa) eurot 72 senti, alghinnaga 160 000 (ükssada kuuskümmend tuhat) eurot. Kehtestada enampakkumise osavõtutasu 1600 (üks tuhat kuussada) eurot ja tagatisraha 16 000 (kuusteist tuhat) eurot (10%  eksperthinnangust). 
2. Õiguslikud alused
Kohaliku omavalitsuse korralduse seaduse (edaspidi KOKS) § 22 lõike 1 punkti 6 kohaselt volikogu ainupädevusse kuulub linnavara valitsemise korra kehtestamine.
Vastavalt Narva Linnavolikogu 21.06.2005 määruse nr 20/57 „Linnavara eeskiri” (edaspidi ka Eeskiri) §-le 58 linnavara võõrandamise korra kehtestab Narva Linnavolikogu. 

Tulenevalt Narva Linnavolikogu 09.06.2005 määruse nr 18/56 „Linnavara võõrandamise kord” (edaspidi Kord) §-st 4, linnavara võib võõrandada, kui vara ei ole vajalik avalikuks otstarbeks ega linna valitsemiseks; vara on muutunud kõlbmatuks avalikuks kasutamiseks, linna valitsemiseks või ei ole otstarbeks tulu saamiseks; võõrandamine on ette nähtud seaduses või linnavolikogu õigusaktidega sätestatud korras.

KOKS § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või linna põhimäärusega on pandud täitmiseks valitsusele.

Lähtuvalt Korra § 9 lg 2, linnavara võõrandamise otsus kinnisvara suhtes bilansilise maksumusega 6 400 eurot kuni 64 000 eurot võetakse vastu Narva Linnavalitsuse poolt.
Vastavalt Korra §-le 8, linnavara võõrandamisel tasu eest toimub linnavara võõrandamine keskmise müügihinna (turuväärtuse) alusel. Linnavara alghinna määrab võõrandamise otsuse vastuvõtnud isik ehk tulenevalt Korra §-st 9 Narva Linnavalitsus. Alghinna määramisel lähtutakse varale antud eksperthinnangust.

Korra § 13 kohaselt, toimub linnavara tasu eest võõrandamine avalikul enampakkumisel  või  eelläbirääkimistega pakkumisel. 
Vastavalt Korra §-le 11, on linnavara võõrandamise korraldaja Narva Linnavalitsuse Arhitektuuri- ja Linnaplaneerimise Amet.

Korra § 23 kohaselt, enampakkumisest osavõtutasu ja tagatisraha suuruse määrab võõrandamisotsuse vastuvõtja. Osavõtutasu suurus ei tohi ületada 1 600 eurot. Tagatisraha suurus võib olla kuni 10% võõrandatava vara eksperthinnangust.

Korra § 72 alusel, linnavara müügilepingu ja linnavara müügilepingu muutmise lepingu notariaalse lepingu tõestamisega seotud kulud, samuti vara riiklikes registrites registreerimisega seotud kulud kannab ostja.

3. Otsus

3.1.  Võõrandada suulise avaliku enampakkumise korras Narva Linnavalitsuse Arhitektuuri- ja Linnaplaneerimise Ameti (registrikood 75029820) bilansis olev linnavara – kinnistu asukohaga Joala 22, Narva linn, Tartu Maakohtu kinnistusosakonna registriosa nr 3602909, katastritunnus 51105:004:0069, pindala 4026 m2, maa sihtotstarve: ühiskondlike ehitiste maa 100%, alghinnaga 160 000 (ükssada kuuskümmend tuhat) eurot. 
3.2. Arhitektuuri- ja Linnaplaneerimise Ametil korraldada suuline avalik enampakkumine korralduse punktis 3.1. nimetatud kinnistu võõrandamiseks Narva Linnavolikogu 09.06.2005 määruses nr 18 „Linnavara võõrandamise kord” sätestatud korras. 
4. Rakendussätted

4.1. Narva Linnakantseleil teha korraldus teatavaks Narva Linnavalitsuse Arhitektuuri- ja Linnaplaneerimise Ametile.

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

